## Educació atorga els premis extraordinaris al rendiment acadèmic d’Educació Primària i Secundària del curs 23/24

*** Es reconeix l’excel·lència acadèmica de 1.821 alumnes de Primària i 1.199 de Secundària
* La Conselleria organitzarà, en les tres províncies, diferents actes per a entregar els premis entre el 3 de febrer i el 12 de març**

La Conselleria d’Educació, Cultura, Universitats i Ocupació ha publicat el llistat definitiu dels premis extraordinaris al rendiment acadèmic d’Educació Primària i Secundària corresponents al curs 23/24.

A través d’estos premis, es reconeix l’excel·lència acadèmica a alumnes d’Educació Primària i Secundària. En total, s’ha premiat 1.821 alumnes de Primària i 1.199 de Secundària.

Del total d’alumnat premiat de Primària, 658 pertanyen a la província d’Alacant, 201 a la de Castelló i 962 a la de València. Quant a Secundària, 396 alumnes són de la província d’Alacant, 129 de la província de Castelló i 674 de la província de València.

Els alumnes rebran un diploma a l’excel·lència en el rendiment acadèmic expedit per la Conselleria d’Educació, Cultura, Universitats i Ocupació, i constarà en el seu historial i expedient acadèmic. Per mitjà d’estos premis es pretén reconéixer l’esforç i la superació d’eixos estudiants.

Per a l’entrega de premis, la Conselleria d’Educació ha organitzat diferents actes en les tres províncies. A Alacant s’entregaran els premis els dies 3, 4 i 10 de febrer; a València, seran els dies 18, 25 i 27 de febrer; el 10 de març tindran lloc a Torrent, i el 12 de març conclouran a Castelló.

Fecha: 12/01/2025